Stenus. II. B. , 713 



Habitu et statura omnino St. unicoloris, plumbeo-niger, nitidulus, pube 

 brevi depressa albida parciore cinerascens. Antennae breves, articulo ter- 

 tio quarto paulo longiore, testaceae, articulis duobus primis piceis, clava 

 fusca. Palpi testacei, articulo- secundo apice fusco. tertio fusco, basi testa- 

 ceo. Caput breviusculum, transversum, thorace paulo latius, dense fortius 

 profunde punctatum, fronte depressa, late leviter bisulcata, interstitio lato, 

 parum convexo, aeque ac frontis latera elevato. Thorax coleopteris di- 

 midio angustior, lateribus leviter rotundatus, posterius magis angustatus, 

 basi coleopteris duplo angustior, latitudine summa vix longior, subdepressus, 

 dense profundeque aequaliter punctatus, interstitiis latera versus subrugu- 

 losis. Coleoptera thorace paululum longiora, fortius dense profundeque 

 punctata, interstitiis subrugulosis. Abdomen coleopteris perparum angustius, 

 apice leviter attenuatum, dense fortius profundeque punctatum. Pedes bre 

 viusculi, rufo - brunnei , tarsis testaceis, brevibus, articulo primo vix elon- 

 gato, secundo tertioque subtriangularibus, quarto fortiter bilobo. 



Mas abdominis segmento inferiore sexto profunde inciso, quinto longi- 

 tudinaliter late impresso, impressione carinula obtusiuscula terminata, apice 

 trisinuato, quarto levius longitudinaliter impresso; femina segmento sexto 

 apice rotundato. 



* 101. St. latifrons: Subdepressus, plumbeo-niger, subnitidus, crebre pun- 

 ctatus, subliliter albido -pubescens, antennis medio palpisque piceis, his 

 basi testaceis , pedibus rufo-piceis , abdomine fortius crebre punctato. 

 — Long. l^ lin. 



Er. Col March. I. 572. 51. 

 Sten. morio var. Grav. Mon. p. 231. 



Habitat in Europa. 



Praecedenti proximus, linearis, subdepressus, plumbeo-niger, subnitidus, 

 pube brevi albida cinerascens. Antennae breviusculae, articulo tertio quarto 

 paulo longiore, piceae, basi apiceque obscuriores. Palpi picei^ articulo 

 primo toto, secundo basi testaceo. Caput breve, thorace paulo latius,, cre- 

 bre profunde punctatum, fronte obsoletius late bisulcata, interstitio lato, 

 parum convexo, aeque ac frontis latera elevato. Thorax coleopteris paulo 

 angustior, lateribus leviter rotundatus, posterius paulo magis quam anterius 

 angustatus, basi coleopteris dimidio angustior, latitudine summa vix longior, 

 subdepressus, confertissime aequaliter profunde punctatus, interstitiis latera 

 versus subrugulosis. Elytra thorace paulo longiora, dense profundeque 

 punctata, interstitiis aequalibus, anterius versus suturam obsolete torosa. 

 Abdomen elongatum, lineare, dense profundiusque punctatum. Pedes bre- 

 viusculi, rufo-picei, coxis nigris, tarsis brevibus, articulo primo parum elon- 

 gato, secundo tertioque triangularibus, quarto fortiter bilobo. 



Mas abdominis segmento inferiore sexto profunde inciso, quinto lon- 

 gitudinaliter impresso, impressione apicem versus utrinque carinula obtusa 

 terminato, apice sinuato, quarto apicem versus leviter impresso; femina 

 segmento sexto apice acute rotundato. 



Obs. Differt a praecedente corpore paulnlum magis depresso, punctura paulo 

 minus forti, coleopteris thorace parum latioribus, palpis, antennis tarsisque dilutio- 

 ribus. Simillimus quoque St. unicolori, sulcis frontalibus autem minus profun- 

 dis et tarsorum articulo quarto bilobo facile distinguendus. 



